เอ็กซ์สปริง ผนึก สยามพิวรรธน์ เขย่าวงการค้าปลีก-สินทรัพย์ดิจิทัล
เอ็กซ์สปริง ตอกย้ำความเป็นผู้นำสินทรัพย์ดิจิทัลผนึกพันธมิตร ‘สยามพิวรรธน์’ เขย่าวงการค้าปลีก-สินทรัพย์ดิจิทัล
2 ธ.ค. 2564

บริษัท เอ็กซ์สปริง แคปปิตอล จำกัด (มหาชน) (XSpring) ผู้ให้บริการทางการเงินครบวงจรชั้นนำของประเทศไทย ประกาศ เอ็กซ์สปริง ดิจิทัล (XSpring Digital) บริษัทในเครือ ได้รับ 4 ไลเซนส์เพิ่มเติมอย่างเป็นทางการ (ขณะนี้อยู่ระหว่างขอเริ่มประกอบธุรกิจจากสำนักงาน ก.ล.ต.) พร้อมเดินหน้าเป็นผู้ให้บริการทางการเงินและการลงทุนในระบบดิจิทัลแบบ One-stop ที่มีใบอนุญาตและแพลตฟอร์มที่ครอบคลุมและครบวงจรที่สุดในประเทศไทย พร้อมประกาศผนึกกำลัง บริษัท สยามพิวรรธน์ จำกัด เจ้าของและผู้บริหารศูนย์การค้า สยามพารากอน สยามเซ็นเตอร์ สยามดิสคัฟเวอรี่ หนึ่งในพันธมิตรไอคอนสยามและสยามพรีเมี่ยม เอาท์เล็ต กรุงเทพ ก้าวสู่ความร่วมมือครั้งยิ่งใหญ่เขย่าวงการรีเทลและตลาดสินทรัพย์ดิจิทัลไทย เพื่อสร้างปรากฎการณ์ระบบนิเวศน์ธุรกิจและมอบประสบการณ์ด้านดิจิทัลครบวงจรในไตรมาสแรกปี 2565นายระเฑียร ศรีมงคล ประธานกรรมการ บริษัท เอ็กซ์สปริง แคปปิตอล จำกัด (มหาชน) (XPG) เผยว่า ในฐานะผู้ให้บริการทางการเงินครบวงจรที่มีเป้าหมายเปลี่ยนโลกธุรกิจการเงินแบบเดิม สู่นวัตกรรมการเงิน ด้วยการต่อยอดความเชี่ยวชาญ ผนวกเข้ากับเทคโนโลยีดิจิทัล เชื่อมโยงโลกการเงินปัจจุบันและโลกบริการการเงินดิจิทัลอนาคตเข้าไว้ด้วยกัน เพื่อให้ทุกคนมีโอกาสเข้าถึงโลกการเงินและการลงทุนได้ง่ายขึ้น ในปีนี้ เป็นปีที่เอ็กซ์สปริงมีการเปลี่ยนแปลงและเติบโตอย่างก้าวกระโดด การได้รับความไว้วางใจจากกลุ่มสยามพิวรรธน์แต่งตั้งให้เป็นที่ปรึกษาดูแลในด้านสินทรัพย์ดิจิทัล เพื่อมอบสิทธิพิเศษอันคุ้มค่าให้แก่ลูกค้า ผ่านการทำงานโดยเชื่อมต่อกันได้อย่างไร้รอยต่อกับ 20 พาร์ทเนอร์ในรูปแบบการบูรณาการร่วมกัน ไม่เพียงเฉพาะสินทรัพย์ดิจิทัลเท่านั้น แต่ด้วยประสบการณ์และบริการของเอ็กซ์สปริงที่ครอบคลุมไปถึงผลิตภัณฑ์ทางการเงินอื่นๆ ทั้งหุ้น หุ้นกู้ และกองทุนต่างๆ เพื่อสร้างอีโคซิสเท็มทางด้านดิจิทัลด้วยการเชื่อมโลกออฟไลน์สู่ออนไลน์ที่ยั่งยืนในระยะยาวจุดแข็งของเอ็กซ์สปริงที่โดดเด่น เรามีความพร้อมในการสนับสนุนพันธมิตรในทุกด้าน เพื่อมอบประสบการณ์เหนือจินตนาการอย่างไร้ขีดจำกัดแก่ลูกค้าในการเป็นผู้ให้บริการทางการเงินและการลงทุนระบบดิจิทัลแบบ One-stop Service ที่ได้รับความเห็นชอบจากคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) ให้ประกอบธุรกิจเป็นผู้ให้บริการระบบเสนอขายโทเคนดิจิทัล (ICO Portal) และได้รับใบอนุญาตจากกระทรวงการคลังให้ประกอบธุรกิจนายหน้าซื้อขายคริปโทเคอร์เรนซี นายหน้าซื้อขายโทเคนดิจิทัล ผู้ค้าคริปโทเคอร์เรนซี และผู้ค้าโทเคนดิจิทัล (ขณะนี้อยู่ระหว่างขอเริ่มประกอบธุรกิจจากสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) ทำให้สามารถนำเสนอบริการทางการเงินและการลงทุนในระบบดิจิทัลแบบครบวงจร ที่นักลงทุนสามารถทำธุรกรรมซื้อขายทั้งคริปโทเคอร์เรนซี และโทเคนดิจิทัลได้ในเจ้าเดียว และครอบคลุมทั้งในตลาดแรกและตลาดรองแบบไร้รอยต่อ ครบจบในจุดเดียว เชื่อมต่อ Exchange ทั้งในไทยและต่างประเทศ รองรับการขยายตัวของโลกการเงินดิจิทัลทั่วโลก ซึ่งการผสานความร่วมมือกันในครั้งนี้คาดว่าจะเริ่มดำเนินการภายในไตรมาสแรกของปี 2565 ซึ่งจะส่งผลให้สยามพิวรรธน์รวมถึงพันธมิตรสามารถขยายฐานลูกค้าไปยังกลุ่มนักลงทุนและกลุ่มผู้บริโภคที่มีกำลังซื้อสูง”คุณชฎาทิพ จูตระกูล ประธานเจ้าหน้าที่บริหารกลุ่มบริษัท สยามพิวรรธน์ จำกัด ผู้บริหารศูนย์การค้าสยามพารากอน สยามเซ็นเตอร์ สยามดิสคัฟเวอรี่ หนึ่งในพันธมิตรเจ้าของไอคอนสยาม และสยามพรีเมี่ยม เอาท์เล็ต กรุงเทพ กล่าวว่า “ก้าวใหม่ของสยามพิวรรธน์ในฐานะผู้นำความคิดสร้างสรรค์ในธุรกิจค้าปลีก หรือ ‘The Visionary Icon’ ที่มุ่งเสนอประสบการณ์เหนือความคาดหมายทั้งในศูนย์การค้าและในโลกดิจิทัล เรามี ความยินดีเป็นอย่างยิ่งที่จะผนึกกำลังกับพันธมิตรชั้นนำอย่างเอ็กซ์สปริง เพื่อศึกษาเรื่องสินทรัพย์ดิจิทัลที่จะ เข้ามาเติมเต็มและส่งเสริมระบบ Ecosystem ของกลุ่มสยามพิวรรธน์ให้แข็งแกร่งและสมบูรณ์แบบที่สุด เพื่อมอบประสบการณ์ด้านดิจิทัลแก่ลูกค้าของเราและพันธมิตรทางธุรกิจได้อย่างครบวงจร พร้อมเชื่อมต่อสู่แพลตฟอร์มระดับโลกเสริมฐานลูกค้าสู่ Global Citizen นับเป็นปรากฎการณ์ครั้งแรกในประเทศไทยการร่วมมือกันระหว่างสองผู้นำพันธมิตร “เอ็กซ์สปริง” และ “สยามพิวรรธน์” จะช่วยยกระดับอุตสาหกรรมสินทรัพย์ดิจิทัลไทย เชื่อมโลกธุรกิจการลงทุนกับทั่วโลก เป็นการพลิกโฉม Ecosystem เศรษฐกิจดิจิทัลแห่งศตวรรษที่ 21 อย่างสมบูรณ์